ԱՄՓՈՓԱԹԵՐԹ 
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 30-Ի N 1986-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾ

	1. ՀՀ ֆինանսների նախարարություն
	N 01/34-2/16492-2026


	
	19.06.2026թ.

	Առաջարկություններ և դիտողություններ չկան։
	

	2. Արդարադատության նախարարություն
	№/27.3.2/39134-2026

	
	22.06. 2026թ.

	1. «Հայաստանի Հանրապետության կառավարության 2025 թվականի դեկտեմբերի 30-ի N 1986-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետով նախատեսվում է Հայաստանի Հանրապետության կառավարության 2025 թվականի դեկտեմբերի 30-ի N 1986-Ն որոշման հավելվածի 4-րդ կետի 7-րդ ենթակետը ուժը կորցրած ճանաչել։
Նշված փոփոխությունը հիմնավորվում է ««Առողջության համընդհանուր ապահովագրության մասին» օրենքում լրացումներ և փոփոխություններ կատարելու մասին» 2026 թվականի ապրիլի 7-ի ՀՕ-135-Ն օրենքի ընդունմամբ, որի 3-րդ հոդվածով «Առողջության համընդհանուր ապահովագրության մասին»  օրենքի (այսուհետ՝ Օրենք) 12-րդ հոդվածի 10-րդ մասից «չվճարման» բառից հետո հանվել է «և այդ հիմքով կարգավիճակի դադարեցման» բառերը։
Նշված փոփոխության արդյունքում Օրենքի 12-րդ հոդվածի 10-րդ մասը ունի հետևյալ բովանդակությունը․ «Սույն հոդվածի պահանջներին համապատասխան ապահովագրված անձի կարգավիճակ, որպես ֆիզիկական անձ ապահովագրավճար վճարողի կամ չվճարողի կարգավիճակ ձեռք բերած կամ ապահովագրված անձի կարգավիճակը դադարեցված անձինք Հիմնադրամի կողմից Կառավարության սահմանած կարգով ծանուցվում են ապահովագրված անձի կարգավիճակի ձեռք բերման կամ դադարեցման, ապահովագրավճար վճարողի կամ ապահովագրավճար չվճարողի կարգավիճակ ստանալու, ապահովագրավճար վճարելու պարտականության, ինչպես նաև դրա չափի, վճարման ժամկետների, վճարման կատարման կարգի, վճարման ուշացման կամ չվճարման մասին՝ սույն օրենքով սահմանված կարգով առողջության համընդհանուր ապահովագրության վկայագրի ակտիվացումից հետո:»։
Այս կապակցությամբ հարկ է նշել, որ Հիմնադրամի վրա դրված ծանուցելու պարտականությունը ապահովագրավճար չվճարելու մասով պահպանվում է, ուստի պարզ չէ, Նախագծի 1-ին կետով Հայաստանի Հանրապետության կառավարության 2025 թվականի դեկտեմբերի 30-ի N 1986-Ն որոշման հավելվածի 4-րդ կետի 7-րդ ենթակետն ուժը կորցրած ճանաչելու անհրաժեշտությունը։
Վերոգրյալից ելնելով անհրաժեշտ է Նախագիծը լրացուցիչ հիմնավորել։
Բացի այդ, նկատի ունենալով ««Առողջության համընդհանուր ապահովագրության մասին» օրենքում լրացումներ և փոփոխություններ կատարելու մասին» 2026 թվականի ապրիլի 7-ի ՀՕ-135-Ն օրենքի 3-րդ հոդվածը և Օրենքի 12-րդ հոդվածի 10-րդ մասը՝ անհրաժեշտ է նաև համապատասխան փոփոխություն նախատեսել Հայաստանի Հանրապետության կառավարության 2025 թվականի դեկտեմբերի 30-ի N 1986-Ն որոշման վերնագրում և ամբողջ տեքստում, մասնավորապես վերանայելով ամբողջ տեքստում կիրառված «և այդ հիմքով կարգավիճակի դադարեցման» բառերը։

	[bookmark: _GoBack]Ընդունվել է։

	2․ Նախագծի վավերապայմաններն անհրաժեշտ է համապատասխանեցնել «Նորմատիվ իրավական ակտերի մասին» օրենքի 11-րդ հոդվածի 1-ին մասի 4-րդ կետին, համաձայն որի՝ նորմատիվ իրավական ակտի վավերապայմաններն են՝ (․․․) և նշում դրա բնույթի մասին, ինչպես նաև նույն հոդվածի 6-րդ կետին, համաձայն որի՝ ստորագրող պաշտոնատար անձի (անձանց) պաշտոնը, անվան սկզբնատառը, ազգանունը, ստորագրությունը (ստորագրությունները), ստորագրման տարին, ամիսը, ամսաթիվը և վայրը:

	Ընդունվել է։

	ՀՀ վարչապետի աշխատակազմ

	№ 02/11.1/27687-2026 


	
	14.08.2026թ.

	Նախագծի վերաբերյալ առկա են հետևյալ դիտարկումները.
1. Նախագծով առաջարկվում է Կառավարության 2025 թվականի դեկտեմբերի 30-ի «Ապահովագրված անձի կարգավիճակի ձեռքբերման կամ դադարեցման, ապահովագրավճար վճարողի կամ ապահովագրավճար չվճարողի կարգավիճակ ստանալու, ապահովագրավճար վճարելու պարտականության, ինչպես նաև դրա չափի, վճարման ժամկետների, վճարման կատարման կարգի, վճարման ուշացման կամ չվճարման և այդ հիմքով կարգավիճակի դադարեցման մասին ծանուցման կարգը հաստատելու մասին» N 1986-Ն որոշման վերնագրից և որոշմամբ հաստատված հավելվածի ողջ տեքստից հանել «և այդ հիմքով կարգավիճակի դադարեցման» բառերը, մինչդեռ որոշման 1-ին կետում ևս առկա են «և այդ հիմքով կարգավիճակի դադարեցման» բառերը, որոնք մնում են որոշման մեջ:
Վերոնշյալ բառերը առկա են նաև հավելվածի վերնագրում, սակայն նախագծով առաջարկվող կարգավորումից պարզ չէ դրանք պետք է հանվեն, թե հնարավոր է ինկորպորացման ժամանակ անդրադարձ կատարվի միայն տեքստին:

	Ընդունվել է։

	2․ Նախագծի հիմնավորումը ևս լրամշակման կարիք ունի: Նախագծի կարգավորման առարկա դաշտում նշվում է, որ անհրաժեշտություն է առաջացել «Հայաստանի Հանրապեության կառավարության 2025 թվականի դեկտեմբերի 30-ի  N 1986-Ն որոշման 2-րդ գլխի 4-րդ կետով սահմանված ծանուցման ենթակա դեպքերից 7-րդ ենթակետը ուժը կորցրած ճանաչել, մինչդեռ նախագծով տեքստից հանվում են համապատասխան բառերը:
	Ընդունվել է։




